gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6790, del 06-06-2012 (2012/5411)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'activitat de pelat i triturat de troncs per a producció de borumballes en el terme municipal d'Utiel. Expedient número 2011/0299.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6790

Data del DOGV
:   06-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5411


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'activitat de pelat i triturat de troncs per a producció de borumballes en el terme municipal d'Utiel. Expedient número 2011/0299. [2012/5411]  
Rafael Ramón Sayas ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a l'activitat de pelat i triturat de troncs per a producció de borumballes (expedient 2011/0299), en el terme municipal d'Utiel, ubicada en el polígon 37, parcel·les 112, 113, 114, 134, 135 i 229.  
  
De conformitat amb allò que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre Sòl no urbanitzable, una vegada admesa a tràmit la sol·licitud, s'obri la informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari (projecte declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, edifici Prop de l'avinguda Gregorio Gea núm. 27 de València, en horari d'exposició al públic de 09.00 a 14.00 hores.  
  
  
València, 27 d'abril de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6799, del 19-06-2012 (2012/5786)

Informació pública de la modificació puntual número 1 del pla general d'ordenació urbana.
-----------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5786


Data del document
:   08-06-2012

Organisme emissor
:   Ajuntament de Venta del Moro

Tipus de document
:   Anunci

Descriptors 

:   * Venta del Moro
    * pla d'urbanisme
    * administració local

Informació pública de la modificació puntual número 1 del pla general d'ordenació urbana. [2012/5786]  
El Ple de la corporació, en sessió ordinària celebrada el 31 de maig de 2012, va adoptar, entre altres, l'acord d'aprovar inicialment i sotmetre a informació pública, pel termini d'un mes, la modificació puntual número 1 del Pla General d'Ordenació Urbana de Venta del Moro.  
  
En compliment de l'esmentat acord, i de conformitat amb l'article 83.2 a de la Llei 16/2005, Urbanística Valenciana, es procedix a publicar-la en un diari d'àmplia difusió a la localitat i en el Diari Oficial de la Comunitat Valenciana. Des de la data de l'última publicació començarà a comptar el termini d'un mes i durant aquest es podran presentar al·legacions i suggeriments.  
Qualsevol interessat podrà consultar l'expedient a les oficines de l'Ajuntament de Venta del Moro, situades al carrer de Cruces, 34, de dilluns a divendres de 09.00 a 13.00 hores.  
  
Venta del Moro, 8 de juny de 2012.- L'alcalde: Luis Francisco López Yeves.
Diari Oficial de la Generalitat Valenciana


Sumari del DOGV 6791, del 07-06-2012 (2012/4997)

Notificació de la sentència dictada en el juí verbal número 441/2011.
---------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4997


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 441/2011. [2012/4997]  
Juí verbal 000441/2011   
Part demandant: Comunitat de Propietaris Lo Marabu Edificio Isamar Park.   
Part demandada: Jaswinder Singh Narwan i Narinder Kaur Narwan.   
Sobre: verbals de propietat horitzontal.   
En el juí a què es fa referència s'ha dictat la resolució que té el text que, literalment, és com seguix.  
«Dispositiva  
Estime la demanada interposada per la Comunitat de Propietaris Lo Marabu Edificio Isamar Park, contra Jaswinder Singh Narwan i Narinder Kaur Narwan, declarada en situació processal de rebel·lia, i condemne Jaswinder Singh Narwan i Narinder Kaur Narwan a pagar, cada un d'ells, a la part demandant, la quantitat de 590 euros més els interessos, en la forma establida en el fonament jurídic tercer.  
  
En matèria de costes cal atindre's al contingut del fonament jurídic quart d'esta resolució judicial.   
En aplicació de la Llei 37/2011, contra esta resolució no pot interposar-se recurs. Article 455 de la Llei d'Enjudiciament Civil: seran apel·lables les sentències dictades en qualsevol classe de juí, les actuacions definitives i aquelles altres que la llei expressament assenyale, a excepció de les sentències dictades en els juís verbals per raó de la quantia, quan esta no supere els 3.000 euros.   
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis d'este Jutjat o butlletí oficial per a portar a efecte la diligència de notificació de la sentència a la part demandada.   
  
Torrevieja, 30 d'abril de 2012. La secretària judicial: Ana Isabel Gomis Payá.
Diari Oficial de la Generalitat Valenciana


Sumari del DOGV 6842, del 17-08-2012 (2012/8034)

RESOLUCIÓ de 31 de juliol de 2012, del conseller d'Economia, Indústria i Comerç, sobre el cessament de president de la Junta Arbitral de Consum de la Comunitat Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6842

Data del DOGV
:   17-08-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/8034


Data del document
:   31-07-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria i Comerç

RESOLUCIÓ de 31 de juliol de 2012, del conseller d'Economia, Indústria i Comerç, sobre el cessament de president de la Junta Arbitral de Consum de la Comunitat Valenciana. [2012/8034]  
De conformitat amb el que disposa el número 1 de l'article 7 del Reial Decret 231/2008, de 15 de febrer, pel qual es regula el Sistema Arbitral de Consum, he resolt:  
Disposar el cessament, a petició pròpia, com a president de la Junta Arbitral de Consum de la Comunitat Valenciana, de Luis Abellán Tolosa, amb efectes del 30 de juliol de 2012.  
  
València, 31 de juliol de 2012.- El conseller d'Economia, Indústria i Comerç: Máximo Buch Torralva.
Diari Oficial de la Generalitat Valenciana


Sumari del DOGV 6704, del 01-02-2012 (2012/860)

Acceptació de la delegació de la gestió de sancions administratives dels ajuntaments de Daya Vieja, Callosa de Segura i Redován en la Diputació Provincial d'Alacant.
---------------------------------------------------------------------------------------------------------------------------------------------------------------------

### Dades del document

Número de DOGV
:   6704

Data del DOGV
:   01-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/860


Data del document
:   23-01-2012

Organisme emissor
:   Diputacio d'Alacant. Suma. Gestio Tributària

Tipus de document
:   Resolució

Acceptació de la delegació de la gestió de sancions administratives dels ajuntaments de Daya Vieja, Callosa de Segura i Redován en la Diputació Provincial d'Alacant. [2012/860]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació de la delegació i comanda efectuada pels ajuntaments que a continuació es detallen, en matèria de gestió i recaptació de determinades sancions administratives, les condicions generals de la qual aprovades pel Ple provincial, en sessió de data 1 de desembre de 2006, s'han publicat en el Butlletí Oficial de la Província número 9, de data 12.01.2007, i el Diari Oficial de la Comunitat Valenciana número 5450, de data 14.02.2007.  
  
Sancions per l'incompliment de deures, prohibicions o limitacions incloses en les ordenances municipals i en la normativa legal corresponent.  
  
Daya Vieja  
- Ordenança reguladora de l'espai urbà.  
- Ordenança reguladora del medi ambient i la convivència ciutadana.  
Callosa de Segura  
- Ordenança d'espectacles públics, activitats recreatives i establiments públics.  
Redován  
- Ordenança municipal d'ordenació de medi rural.  
- Ordenança municipal d'usos de les vies públiques.  
- Ordenança municipal de control i tinença d'animals.  
- Ordenança municipal de neteja viària i recollida de residus sòlids urbans.  
- Ordenança general reguladora de consum d'alcohol en la via pública.  
La delegació i comanda realitzada a favor d'aquesta Diputació Provincial pel municipi de Callosa de Segura entrarà en vigor el dia que es publique en el Butlletí Oficial de la Província i estarà vigent fins al 31 de desembre de 2015, i les realitzades pels municipis de Daya Vieja i Redován entraran en vigor l'endemà de la publicació en el Butlletí Oficial de la Província per un període de cinc anys, a comptar del següent al de la seua entrada en vigor; quedaran totes les delegacions tàcitament prorrogades per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la finalització d'aquesta o a la de qualsevol dels períodes de pròrroga.  
  
Alacant, 23 de gener de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6865, del 19-09-2012 (2012/8545)

Informació pública del projecte de conveni urbanístic referent a l'aprofitament i altres paràmetres urbanístics d'una parcel·la situada al polígon Secano, número 9.
--------------------------------------------------------------------------------------------------------------------------------------------------------------------

### Dades del document

Número de DOGV
:   6865

Data del DOGV
:   19-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8545


Data del document
:   13-09-2012

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * administració local
    * pla d'urbanisme

Informació pública del projecte de conveni urbanístic referent a l'aprofitament i altres paràmetres urbanístics d'una parcel·la situada al polígon Secano, número 9. [2012/8545]  
El Ple de l'Ajuntament, en la sessió celebrada el 26 de gener de 2012, va acordar aprovar el projecte de conveni urbanístic entre este Ajuntament i Jaime Miralles Gil, referent a l'aprofitament i altres paràmetres urbanístics d'una parcel·la de la seua propietat situada al polígon Secano, número 9, sobre la qual es troba edificada una vivenda unifamiliar que és la seua residència habitual.  
Este projecte de conveni se sotmet a informació pública durant el termini de 20 dies, comptador des de l'endemà de la publicació d'este anunci en el Diari Oficial de la Comunitat Valenciana, de conformitat amb el que establix la disposició addicional quarta de la Llei 16/2005, de 30 de desembre, de la Generalitat, Urbanística Valenciana. L'expedient podrà ser examinat per qualsevol interessat en les dependències municipals perquè es formulen les al·legacions que s'estimen pertinents.  
  
En el cas que en el termini d'exposició pública no es presentaren reclamacions, el conveni es considerarà definitivament aprovat.  
  
  
Monforte del Cid, 13 de setembre de 2012.- L'alcaldessa: Antonia Cervera Carrasco.
Diari Oficial de la Generalitat Valenciana


Sumari del DOGV 6807, del 29-06-2012 (2012/5895)

Notificació de la sentència dictada en el juí d'expedient de domini de represa de tracte successiu número 562/2003.
-------------------------------------------------------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5895


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència dictada en el juí d'expedient de domini de represa de tracte successiu número 562/2003. [2012/5895]  
Expedient de domini. Represa del tracte 000562/2003  
De: Isacio Mena Santillán i Esmeralda García Rodríguez.  
Procurador: Ramón Miguel Amorós Lorente.  
Ángel Canelas Álvarez, secretari judicial de reforç del Jutjat d'Instrucció número 1 (antic mixt 1) d'Orihuela, faig saber:  
Que en el procediment 562/3002 s'ha dictat la resolució la part que interessa de la qual, quant a la finalitat d'esta notificació, diu:  
«Interlocutòria número 1/10  
Jutgessa que la dicta: Raquel Lacunza Ruiz.  
Lloc: Orihuela.   
Data: 21 de juliol de 2010.  
Antecedents de fet  
Primer. El procurador Ramón Amorós Lorente, en nom i representació dels cònjuges Isacio Mena Santillán i Esmeralda García Rodríguez, amb data 17 de novembre de 2003, va presentar un escrit pel qual es promovia l'expedient de domini per a la represa del tracte successiu registral respecte de la finca urbana següent: número 1-A, en el terme municipal d'Orihuela, partit del Pilar de la Horadada, paratge de El Mojón, local de negocis, hui cotxera, situat en la planta baixa, a l'esquerra del bloc primer del qual forma part segons es mira de front, amb una superfície construïda de trenta-un metres setanta-cinc decímetres quadrats, sense distribució interior. Limita, al davant, amb voreres comunes; a la dreta entrant, amb voreres comunes; a l'esquerra, amb el local número 1-C, i, al fons, amb el vestíbul i la caixa d'escales. Té assignada una quota de zero enters seixanta centèsimes per cent en el total valor del complex del qual forma part. Inscripció 1689, llibre 131, foli 77, finca número 12.132.  
  
Part dispositiva   
Dispose declarar justificat el domini d'Isacio Mena Santillán i Esmeralda García Rodríguez, amb caràcter de guanys, sobre la finca descrita en el fet primer d'esta resolució, que es dóna per reproduïda, sent la present interlocutòria, una vegada ferma, títol suficient per a la inscripció registral a favor d'esta, a qui s'entregarà una testimoniança literal per duplicat amb expressió de fermesa una vegada siga guanyada, perquè s'inscriga registralment, i dispose cancel·lar les inscripcions contradictòries si n'hi ha.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). Seguixen les firmes: jutgessa, Raquel Lacunza. Secretari, il·legible».  
I perquè servisca de cèdula de notificació general, s'expedix este edicte.  
  
Orihuela, 1 de febrer de 2012.- El secretari judicial: Ángel Canelas Álvarez.
Diari Oficial de la Generalitat Valenciana


Sumari del DOGV 6783, del 28-05-2012 (2012/5131)

Notificació a l'interessat de la proposta de resolució de procediment sancionador. Expedient número ESSANC 03/2012/0038.
------------------------------------------------------------------------------------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5131


Organisme emissor
:   Conselleria de Governació

Tipus de document
:   Anunci

Notificació a l'interessat de la proposta de resolució de procediment sancionador. Expedient número ESSANC 03/2012/0038. [2012/5131]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de la proposta de resolució de l'expedient sancionador que s'indica, instruït per la Conselleria de Governació a les persones interessades que a continuació s'assenyalen, ja que després d'haver-se intentat la notificació a l'últim domicili conegut, no s'ha pogut efectuar.  
  
Exp. núm.: ESSANC 03/2012/0038.  
Interessat: Daniel Conde Fernández de Montoya.  
Últim domicili conegut: Cra. Finestrat, Urb. El Planet 7, edif. Servitur, núm. 24. Benidorm.  
Proposta de resolució de procediment sancionador adoptada per part de l'instructor del procediment esmentat, de data 30 d'abril de 2012, en la qual s'adopten acords d'interés per a les persones interessades.  
  
  
L'expedient corresponent es troba en la Direcció Territorial de Governació d'Alacant, rambla Méndez Núñez, 41, 12é, davant de la qual l'interessat pot comparéixer per a prendre coneixement del contingut íntegre de l'acte, i que quede constància d'este coneixement, i té el dret d'al·legar per escrit el que en defensa seua estime convenient, amb l'aportació de les proves que considere oportunes; tot això dins del termini de 15 dies hàbils comptador des de l'endemà d'esta publicació. Una vegada transcorregut este termini sense que haja fet ús del dret per a formular al·legacions i/o aportar proves, es dictarà la resolució oportuna.  
  
Alacant, 23 de maig de 2012.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6700, del 26-01-2012 (2012/622)

Notificació de resolució de 23 de desembre de 2011, de cancel·lació d'inscripció de mediador en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6700

Data del DOGV
:   26-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/622


Organisme emissor
:   Conselleria d'Economia, Indústria i Comerç

Tipus de document
:   Anunci

Notificació de resolució de 23 de desembre de 2011, de cancel·lació d'inscripció de mediador en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. [2012/622]  
Intentada la notificació expressa als interessats que s'hi indica, no havent pogut practicar-se esta, en virtut del que disposa l'article 59.4 de la Llei 30/1992, de 26 de novembre, reguladora del procediment administratiu comú, modificada per la Llei 4/1999, per mitjà del present anunci es procedix a notificar a la corredoria d'assegurances Segurfesta XXI, SL, amb número d'inscripció VS-2005-042, que per Resolució del director general d'Economia, de 23 de desembre de 2011, s'ha acordat cancel·lar la seua inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, d'acord amb el que disposa l'article 27.1.e de la Llei 26/2006, de 17 de juliol, de Mediació d'Assegurances i Reassegurances Privats.  
Contra la present resolució, que no posa fi a la via administrativa, es podrà interposar recurs d'alçada en el termini d'un mes a comptar des del següent de la recepció de la present resolució davant de la Secretaria Autonòmica d'Economia, Indústria i Comerç, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 16 de gener de 2012.- El director general d'Economia: Jorge Vela Bargues.
Diari Oficial de la Generalitat Valenciana


Sumari del DOGV 6773, del 14-05-2012 (2012/4541)

Formalització del contracte número CNMY12/DGPEIE/09. subministrament de llicències d'actualització de programari del sistema Coordcom de gestió integrada d'emergències i comunicacions de 1.1.2 Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6773

Data del DOGV
:   14-05-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/4541


Data del document
:   25-04-2012

Organisme emissor
:   Conselleria de Governació

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Formalització del contracte número CNMY12/DGPEIE/09. subministrament de llicències d'actualització de programari del sistema Coordcom de gestió integrada d'emergències i comunicacions de 1.1.2 Comunitat Valenciana. [2012/4541]  
1. Entitat adjudicadora  
a) Organisme: Conselleria de Governació.  
b) Dependència que tramita l'expedient: Secretaria General Administrativa.  
c) Número d'expedient: CNMY12/DGPEIE/09.  
d) Direcció d'Internet del perfil del contractant: .  
2. Objecte del contracte  
a) Tipus: subministrament.  
b) Descripció: subministrament de llicències d'actualització de programari del sistema Coordcom de gestió integrada d'emergències i comunicacions de 1.1.2 Comunitat Valenciana.  
c) Lot (si és el cas):   
d) CPV: 48422000-2.  
e) Acord marc: no és procedent.  
f) Sistema dinàmic d'adquisicions: no és procedent.  
g) Mitjà de publicació de l'anunci de licitació:   
h) Data de publicació de l'anunci de licitació:  
3. Tramitació i procediment  
a) Tramitació: urgent.  
b) Procediment: negociat sense publicitat.  
4. Valor estimat del contracte: 174.835,27 euros.  
5. Pressupost base de licitació. Import net: 174.835,27 euros. Import total: 206.305,62 euros.  
6. Formalització del contracte  
a) Data d'adjudicació: 2 d'abril de 2012.  
b) Data de formalització del contracte: 19 d'abril de 2012.  
c) Contractista: Ericsson España, SA.  
d) Import o cànon d'adjudicació: import net: 174.835,27 euros. IVA 31.470,35 euros. Import total: 206.305,62 euros.  
e) Avantatges de l'oferta adjudicatària. Per raons tècniques és l'única empresa amb què es pot contractar.  
  
València, 25 d'abril de 2012.- La subsecretària de Governació, p. d. (Resolució de 03.08.2011, DOCV núm. 6589 de 18.08.2011): Juana Mª Forés Villanueva.